Dette er faktisk en almen misforståelse. Glas er tungt og når det skal transporteres og genanvendes benyttes utrolige mængder af ressourcer, da der kræves store mængder vand og varme for at desinficere det til genbrug. Men ved at bruge PET-flasker, som primært er lavet af genanvendt plast og helt genanvendelige, kan vi minimere vores CO2-aftryk og stadig tilbyde dig en fødevaregodkendt beholder til at levere naturens herligheder til dig. Danskerne er tæt på verdens bedste til at returnere deres flasker via Dansk Retur System og det gør vore plast-flasker til den mest bæredygtige emballage.